**Ondrej Duda** (\* 5. december 1994, Snina) je slovenský futbalový útočník a reprezentant. Od roku 2023 je hráčom klubu Hellas Verona FC V roku 2014 vyhral cenu Petra Dubovského, ktorá sa na Slovensku udeľuje najlepšiemu slovenskému hráčovi do 21 rokov.

Jeho obľúbeným klubom je Liverpool FC, obľúbeným hráčom anglický záložník Steven Gerrard.

Klubová kariéra
---------------

### MFK Snina

Svoju futbalovú kariéru začal už ako žiak v MFK Snina.

### MFK Košice

Od dorastu pôsobil v MFK Košice. Do A-tímu MFK Košice v jeho 17 rokoch ho povolal tréner Ján Kozák. V zimnom prestupovom období sezóny 2013/14 sa dohodol na prestupe do poľského tímu Legia Varšava. Zmluva s Košicami mu končila v lete 2014. Ondrej chcel odísť už v zime, čo by bolo výhodné aj pre klub, ktorý by za neho zinkasoval peniaze (v lete by mohol odísť zadarmo aj cez zavedený systém tabuľkového odstupného, ktorý sa na prestupy do zahraničia nevzťahoval).

### Legia Varšava

Do Legie prestúpil koncom februára 2014. Podpísal zmluvu na 4½ roka. V Ekstraklase debutoval 9. marca 2014 v zápase so Śląsk Wrocław (remíza 1:1). Nastúpil v základnej zostave a hral do 57. minúty. Pri svojej premiére sa dostal do dvoch gólových príležitostí, ktoré ale nepremenil. O týždeň neskôr 16. marca strelil v Ekstraklase svoj prvý ligový gól proti tímu Wisła Kraków. Zvyšoval na 2:0, zápas skončil remízou 2:2. Prakticky nepotreboval čas na adaptáciu v novom klube od začiatku podával výkony na vysoké úrovni. Sezónu 2013/14 zakončil ziskom poľského ligového titulu.

V sezóne 2014/15 v domácom dueli 2. predkola Ligy majstrov UEFA proti írskemu klubu St Patrick's Athletic FC (remíza 1:1) prihrával v samom závere na gól Miroslavovi Radovićovi. Rovnakému hráčovi prihrával na gól aj v odvete 23. 7, Legia vyhrala v Írsku 5:0 a postúpila do 3. kola proti škótskemu Celtic FC. S Legiou mal našliapnuté do play-off predkola po víťazstve nad Celticom 4:1 doma a 2:0 vonku, ale UEFA potrestala klub kontumáciou za administratívnu chybu (neoprávnený štart hráča Bartosza Bereszynského v závere odvetného zápasu) a Legia tak prišla o možnosť zabojovať o základnú skupinu Ligy Majstrov. Namiesto toho sa predstavila v 4. predkole Európskej ligy 2014/15 proti kazašskému FK Aktobe. Duda strelil v prvom zápase v Kazachstane víťazný gól a zariadil výhru Legie 1:0. Legia potom vyhrala aj v odvete a kvalifikovala sa do základnej skupiny. Víťazným gólom rozhodol tiež zápas 6. 11. 2014 proti FK Metalist Charkov, Legia si víťazstvom 2:1 zaistila postup do jarného šesťnásťfinále. V sezóne 2014/15 vyhral s klubom poľský futbalový pohár. Obhajoba ligového titulu se nepodarila. Legia skončila na druhom mieste.

V sezóne 2015/2016 v 3. kole Európskej ligy proti albánskemu klubu FK Kukësi bol inzultovaný, keď ho zasiahol kameň hodený z hľadiska. V odvetnom zápase play-off Európskej ligy pomohol gólom v odvete proti FK Zoria Luhansk až gólom v nadstavenom čase druhého polčasu a Legia vyhrala 3:2. S Legiou Varšava získal najskôr poľský pohár, keď vo finále Legia vyhrala nad Lechom Poznaň 1:0 a Ondrej Duda hral do 67. minúty. Potom získal s mužstvom aj titul a získal tak double. 

### Hertha Berlín

V júli 2016 prestúpil do Herthy Berlín, keď podpísal zmluvu na 5 rokov. Debut zaznamenal 23.7. 2016 v prípravnom zápase jeho Herthy Berlín proti AZ Alkmaar. Hertha prehrala 0:3. Ondrej nastúpil v druhom polčase, kedy už jeho nové mužstvo prehrávalo 0:2.

Reprezentačná kariéra
---------------------

Duda reprezentoval Slovensko v kategóriach U19 a U21. S tímom U21 vyhral v septembri 2014 3. kvalifikačnú skupinu (zisk 17 bodov) pred druhým Holandskom (16 bodov), čo znamenalo účasť v baráži o Majstrovstvá Európy hráčov do 21 rokov 2015 v Česku.

4. novembra 2014 ho tréner Ján Kozák nominoval do A-mužstva slovenskej reprezentácie pre kvalifikačný zápas s Macedónskom a prípravný s Fínskom. Proti Macedónsku nenastúpil, debutoval až 18. novembra proti Fínsku, kde nastúpil na ihrisko v 59. minúte (výhra 2:1). Pri svojom druhom reprezentačnom štarte 31. marca 2015 v priateľskom zápase proti Česku na žilinskom Štadióne pod Dubňom strelil v 50. minúte po prihrávke Jána Greguša víťazný gól na konečných 1:0.

### ME 2016

V úvodnom zápase Slovenska na ME 2016 proti Walesu nastúpil v 60. minúte, keď striedal Patrika Hrošovského. Už v ďalšej minúte strelil vyrovnávajúci gól na 1:1 po prihrávke Róberta Maka. Tento gól bol historicky prvý pre Slovensko na ME. Slovenský tím napokon prehral 1:2. V ďalšom zápase nastúpil proti Rusku v základnej zostave a hral do 67. minúty, keď ho vystriedal Adam Nemec. V treťom zápase v skupine B nastúpil proti Anglicku od začiatku zápasu a hral do 57. minúty, keď ho vystriedal Dušan Švento. V osemfinálovom zápase s Nemeckom nenastúpil.

### Reprezentačné zápasy a góly


|  |  |
| --- | --- |
|      | Vyhratý zápas |
|      | Remízový zápas |
|      | Prehratý zápas |


| Por. č. | Dátum | Miesto | Mužstvo 1 | Celkový výsledok | Mužstvo 2 | Typ zápasu | Minúty | Góly |
| --- | --- | --- | --- | --- | --- | --- | --- | --- |
| 1. | 18. 11. 2014 | Žilina, Slovensko | Slovensko Slovensko | **2:1** | Fínsko Fínsko | priateľský | 32' | 0 |
| 2. | 31. 3. 2015 | Žilina, Slovensko | Slovensko Slovensko | **1:0** | Česko Česko | priateľský | 81' | 1 |
| 3. | 14. 6. 2015 | Žilina, Slovensko | Slovensko Slovensko | **2:0** | Severné Macedónsko Severné Macedónsko | kvalifikácia ME 2016 | 11' | 0 |
| 4. | 5. 9. 2015 | Oviedo, Španielsko | Španielsko Španielsko | **2:1** | Slovensko Slovensko | kvalifikácia ME 2016 | 30' | 0 |
| 5. | 9. 10. 2015 | Žilina, Slovensko | Slovensko Slovensko | **0:1** | Bielorusko Bielorusko | kvalifikácia ME 2016 | 11' | 0 |
| 6. | 13. 11. 2015 | Trnava, Slovensko | Slovensko Slovensko | **3:2** | Švajčiarsko Švajčiarsko | priateľský | 3' | 0 |
| 7. | 17. 11. 2015 | Žilina, Slovensko | Slovensko Slovensko | **3:1** | Island Island | priateľský | 90' | 0 |
| 8. | 25. 3. 2016 | Trnava, Slovensko | Slovensko Slovensko | **0:0** | Lotyšsko Lotyšsko | priateľský | 90' | 0 |
| 9. | 29. 3. 2016 | Dublin, Írsko | Írsko Írsko | **2:2** | Slovensko Slovensko | priateľský | 25' | 0 |
| 10. | 29. 5. 2016 | Augsburg, Nemecko | Nemecko Nemecko | **1:3** | Slovensko Slovensko | priateľský | 61' | 0 |
| 11. | 4. 6. 2016 | Trnava, Slovensko | Slovensko Slovensko | **0:0** | Severné Írsko Severné Írsko | priateľský | 25' | 0 |
| 12. | 12. 6. 2016 | Bordeaux, Francúzsko | Wales Wales | **2:1** | Slovensko Slovensko | ME 2016 | 30' | 1 |
| 13. | 15. 6. 2016 | Lille, Francúzsko | Rusko Rusko | **1:2** | Slovensko Slovensko | ME 2016 | 67' | 0 |
| 14. | 20. 6. 2016 | Saint-Étienne, Francúzsko | Slovensko Slovensko | **0:0** | Anglicko Anglicko | ME 2016 | 57' | 0 |
| 15. | 10. 6. 2017 | Vilnius, Litva | Litva Litva | **1:2** | Slovensko Slovensko | kvalifikačný MS 2018 | 89' | 0 |

Stav k 13.6.2017

Úspechy
-------

* majster Poľska (2): 2013/2014, 2015/2016
* víťaz Poľského pohára (2): 2014/2015, 2015/2016
* víťaz Ceny Petra Dubovského (1): 2014

Referencie
----------

1. ↑
2. ↑   *Archivovaná kópia* [online]. [Cit. 2015-07-17]. Dostupné online. Archivované 2015-07-03 z originálu.
3. ↑
4. ↑
5. ↑
6. ↑   *Archivovaná kópia* [online]. [Cit. 2015-07-19]. Dostupné online. Archivované 2015-07-01 z originálu.
7. 1 2
8. ↑
9. ↑   *Archivovaná kópia* [online]. [Cit. 2016-07-23]. Dostupné online. Archivované 2016-08-16 z originálu.
10. ↑
11. ↑
12. ↑
13. ↑   *Archivovaná kópia* [online]. [Cit. 2015-07-19]. Dostupné online. Archivované 2016-03-03 z originálu.
14. ↑
15. ↑   *Archivovaná kópia* [online]. [Cit. 2016-06-13]. Dostupné online. Archivované 2016-06-04 z originálu.
16. ↑   *Archivovaná kópia* [online]. [Cit. 2016-06-15]. Dostupné online. Archivované 2016-06-17 z originálu.
17. ↑   *Archivovaná kópia* [online]. [Cit. 2016-06-20]. Dostupné online. Archivované 2016-06-21 z originálu.
18. ↑   *Archivovaná kópia* [online]. [Cit. 2016-07-23]. Dostupné online. Archivované 2016-08-17 z originálu.
19. ↑
20. ↑   *Archivovaná kópia* [online]. [Cit. 2016-05-03]. Dostupné online. Archivované 2016-06-02 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Ondrej Duda**

Externé odkazy
--------------

* Oficiálna stránka Archivované 2014-10-25 na Wayback Machine
* Profil hráča na 90minut.pl
* Profil hráča na transfermarkt.de
* Profil hráča na National Football Teams.com
* Profil hráča – reprezentačné štatistiky
* Profil hráča na soccerway.com
* Profil hráča - na eurofotbal.cz

| * z
* d
* u
Držitelia Ceny Petra Dubovského |
| --- |
| 
* 2000: Ľubomír Meszároš
* 2001: Róbert Vittek
* 2002: Róbert Vittek
* 2003: Roland Števko
* 2004: Milan Ivana
* 2005: Martin Škrtel
* 2006: Dušan Švento
* 2007: Marek Hamšík
* 2008: Marek Hamšík
* 2009: Miroslav Stoch
* 2010: Miroslav Stoch
* 2011: Róbert Mak
* 2012: Róbert Mak
* 2013: Norbert Gyömbér
* 2014: Ondrej Duda
* 2015: Matúš Bero
* 2016: Milan Škriniar
* 2017: Denis Vavro
* 2018: Dávid Hancko
* 2019: Róbert Boženík
* 2020: David Strelec
* 2021: Tomáš Suslov
* 2022: Tomáš Suslov

 |

| * z
* d
* u
Slovenské mužstvo – ME 2016 |
| --- |
| 
* 1 Mucha ml.
* 2 Pekarík
* 3 Škrtel
* 4 Ďurica
* 5 Gyömbér
* 6 Greguš
* 7 Weiss ml.
* 8 Duda
* 9 Šesták
* 10 Stoch
* 11 Nemec
* 12 Novota
* 13 Hrošovský
* 14 Škriniar
* 15 Hubočan
* 16 Saláta
* 17 Hamšík
* 18 Švento
* 19 Kucka
* 20 Mak
* 21 Ďuriš
* 22 Pečovský
* 23 Kozáčik
* Tréner: Kozák st.

 | Slovensko |

| * z
* d
* u
Slovenské mužstvo – ME 2020 |
| --- |
| 
* 1 Dúbravka
* 2 Pekarík
* 3 Vavro
* 4 Valjent
* 5 Šatka
* 6 Greguš
* 7 Weiss ml.
* 8 Duda
* 9 Boženík
* 10 Suslov
* 11 Bénes
* 12 Kuciak
* 13 Hrošovský
* 14 Škriniar
* 15 Hubočan
* 16 Hancko
* 17 Hamšík
* 18 Haraslín
* 19 Kucka
* 20 Mak
* 21 Ďuriš
* 22 Lobotka
* 23 Rodák
* 24 Koscelník
* 25 Hromada
* 26 Schranz
* Tréner: Tarkovič

 | Slovensko |